
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, ŠAULIŲ G. 20, PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI VISUOMENINEI ORGANIZACIJAI „GELBĖKIT VAIKUS“
2013 m. gegužės 30 d. Nr. T-182
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 straipsnio 1 dalies 4 punktu, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos visuomeninės organizacijos „Gelbėkit vaikus“ 2013 m. balandžio 8 d. prašymą Nr. 43, nusprendžia:

1. Perduoti asociacijai visuomeninei organizacijai „Gelbėkit vaikus“ laikinai neatlygintinai valdyti ir naudotis pagal panaudos sutartį penkeriems metams rajono savivaldybei nuosavybės teise priklausančias ir šiuo metu Šakių rajono vaikų lopšelio-darželio „Klevelis“ patikėjimo teise valdomas 93,07 kv. m ploto negyvenamąsias patalpas, esančias Šakiuose, Šaulių g. 20 (Nekilnojamojo daikto kadastrinių matavimų byloje Nr. 84/1114 pastato šifras - 2C2/b, patalpų  indeksai – 2-13, 2-14, 2-15, 2-16, 2-17, 2-18, 2-19, 2-20, 2-21, 2-22, unikalus pastato Nr. 8498-0005-2023), leidžiant naudotis bendro naudojimo patalpomis, kurių indeksai 1-13, 1-15, 1-25, 2-12, asociacijos visuomeninės organizacijos „Gelbėkit vaikus“ įstatuose šiuo metu numatytoms funkcijoms vykdyti. 



2. Įgalioti Šakių rajono vaikų lopšelio-darželio „Klevelis“ direktorę sudaryti ir pasirašyti perduodamų negyvenamųjų patalpų panaudos sutartį bei perdavimo - priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

